Το **Χιουατάρι-σάι** (火渡り祭) (火渡りまつり, *hiwatari matsuri*) είναι γιορτή πυροβασίας στο βουδιστικό ναό Γιακουό-ιν Γιούκι-τζι, που βρίσκεται στο βουνό Τακάο, περίπου μία ώρα μακριά από το Τόκιο. Προσελκύει περίπου 3.000- 4.000 επισκέπτες κάθε χρόνο.

Περισσότερες λεπτομέρειες
-------------------------

Χιουατάρι-σάι στο βουνό Τακάο
Το Χιουατάρι-σάι λαμβάνει χώρα κάθε δεύτερη Κυριακή του Μαρτίου κάθε χρόνο στο βουνό Τακάο της Ιαπωνίας. Οι μοναχοί Γιαμαμπούσι, που ανήκουν στη βουδιστική σχολή Σίνγκον, περπατάνε με γυμνά πόδια στα αναμμένα κάρβουνα ψέλνοντας προσευχές εξαγνισμού. Προσεύχονται για την παγκόσμια ειρήνη, την υγεία, την καλή τύχη, τη μακροζωία, την ασφάλεια τη δική τους και των οικογενειών τους. Οι μοναχοί Σουγκέντο συνδυάζουν στοιχεία από τον βουδισμό, τον σιντοϊσμό και τον ταοϊσμό.

Η τελετή ξεκινάει στις 13:00 το μεσημέρι με την πομπή των μοναχών, που έρχονται περπατώντας. Οι μοναχοί με τους ψαλμούς και τις προσευχές προσπαθούν να απομακρύνουν τα κακά πνεύματα χρησιμοποιώντας διάφορα όπλα, ραβδίζουν τα σώματά τους με κλαδιά βουτηγμένα σε βραστό νερό και διαβάζουν μία λίστα με τα ονόματα των θεατών, που έχουν πληρώσει για την παρακολούθηση της τελετής. Ύστερα μία μεγάλη πυρά (*goma*) ανάβει. Η φωτιά έχει εξαγνιστική δύναμη. Όταν καούν τα ξύλα οι μοναχοί ρίχνουν κουβάδες με νερό στα κάρβουνα και σχηματίζουν δύο διαδρόμους πάνω στα αναμμένα κάρβουνα, όπου περπατούν με γυμνά πόδια ψέλνοντας. Πριν περάσουν πάνω από τα αναμμένα κάρβουνα βάζουν τα πόδια τους πάνω σε ένα σωρό από αλάτι. Οι θεατές εφόσον έχουν πληρώσει κάποιο εισιτήριο, μπορούν να περάσουν πάνω από τα αναμμένα κάρβουνα, αφού τελειώσουν την τελετή οι μοναχοί. Μέχρι τότε η θερμοκρασία στα κάρβουνα έχει πέσει αρκετά και έτσι οι συμμετέχοντες στην πυροβασία δεν χρειάζεται να ανησυχούν μήπως καούν. Οι μοναχοί χτυπούν τα τύμπανα, για να ενθαρρύνουν τους θεατές να συμμετάσχουν στην πυροβασία.

Χιουατάρι-σάι (2016)
Η τελετή τελειώνει στις 15:30 το απόγευμα και στην περιοχή υπάρχουν υπαίθριοι πάγκοι, όπου πωλούν διάφορα είδη, όπως τακογιάκι, κοτόπουλο, κ.α.

Αντίστοιχες τελετές πυροβασίας γίνονται και σε άλλες περιοχές της Ιαπωνίας, όπως στο Ιερό Τζοκομίο-τζι (Jokomyoji) στην Καμακούρα στο νομό Καναγκάβα,στο Ιερό Οντάκε-σαν (Ontake-san) στη Σαϊτάμα και το Νταϊχιουατάρι ματσούρι (Daihiwatari matsuri) στο Χατσίο-τζι (Τόκιο). Οι απλοί άνθρωποι αρχικά απαγορευόταν να συμμετάσχουν στις τελετές πυροβασίας, οι οποίες γίνονταν αποκλειστικά από μοναχούς. Η συμμετοχή των λαϊκών στις τελετές πυροβασίας έγινε επιτρεπτή μετά το 1950.Οι πιστοί συνηθίζουν να παίρνουν μερικά καμένα κάρβουνα ως φυλαχτά (*o-mamori*), γιατί θεωρούν ότι τους προστατεύουν.

Εξωτερικοί σύνδεσμοι
--------------------

* Οι «αναστενάρηδες» του βουνoύ Τακάο άρθρο στον ιστότοπο https://www.iaponia.gr/hiwatari-sai/
* 
* Fire walking Festival Hiwatari-sai άρθρο στον ιστότοπο https://www.tanjahouwerzijlphotography.com/22dc84b75244f20ec409216b12a88272 (εικόνες)
* Mt. Takao Fire-Walking Festival (Hiwatari-sai) άρθρο στον ιστότοπο https://www.gotokyo.org/en/spot/ev179/index.html

Δείτε επίσης
------------

* Αναστενάρηδες
* Αναστενάρια
* Πυροβασία

Παραπομπές
----------

1. ↑  «Οι «αναστενάρηδες» του βουνoύ Τακάο». *ΤΑΞΙΔΙ ΣΤΗΝ ΙΑΠΩΝΙΑ*. 23 Μαρτίου 2014. Ανακτήθηκε στις 17 Μαρτίου 2022.
2. 1 2 3  «Mount Takao Fire Walking Festival 2022». *japanistry.com* (στα Αγγλικά). Ανακτήθηκε στις 17 Μαρτίου 2022.
3. ↑  Bureau, Tokyo Convention & Visitors. «Mt. Takao Fire-Walking Festival (Hiwatari-sai)». *The Official Tokyo Travel Guide, GO TOKYO* (στα Αγγλικά). Ανακτήθηκε στις 17 Μαρτίου 2022.
4. ↑  Internet Archive, Donald (1987). *Introducing Tokyo*. Tokyo ; New York : Kodansha International. ISBN 978-0-87011-806-7.
5. ↑  «Ανεστανάρηδες στην Ιαπωνία». *www.naftemporiki.gr*. 15 Μαρτίου 2021. Ανακτήθηκε στις 17 Μαρτίου 2022.
6. 1 2 3  «Fire walking Festival - Tanja Houwerzijl». *Exposure* (στα Αγγλικά). Ανακτήθηκε στις 17 Μαρτίου 2022.
7. ↑  «Fire-walking for peace in Japan». *South China Morning Post*. Ανακτήθηκε στις 17 Μαρτίου 2022.
8. 1 2  «Hiwatari-sai: The Fire-Walking Festival at Mount Takao | LIVE JAPAN travel guide». *LIVE JAPAN* (στα Αγγλικά). Ανακτήθηκε στις 17 Μαρτίου 2022.
9. ↑  «Hiwatari Matsuri: Japanese worshippers walk barefoot over smouldering coals at annual festival». *Livesupdates.com provides latest trendz from India and the world. Get latest trendz in Business, Games, Bollywood, Covid, Science, politics*. Ανακτήθηκε στις 17 Μαρτίου 2022. [*νεκρός σύνδεσμος*]
10. 1 2 3  Lobetti, Tullio Federico (11 Σεπτεμβρίου 2013). *Ascetic Practices in Japanese Religion*. Routledge. ISBN 978-1-134-47280-2.
11. ↑  Internet Archive, Helen· Carlquist, Sherwin John (1974). *Japanese festivals*. Tokyo : Charles E. Tuttle. ISBN 978-4-8053-0358-0.
12. ↑  Internet Archive, Jonathan (1992). *Firewalk : the psychology of physical immunity*. Stockbridge, Mass. : Berkshire House. ISBN 978-0-936399-05-8.

|  |  |
| --- | --- |
| 

|  |
| --- |
| * Πύλη:Ιαπωνία
 |

 |